**แบบถอดองค์ความรู้การเพาะพันธุ์ยางพารา**

**1. เรื่อง การเพาะพันธุ์กล้ายางพารา**

**2. ชื่อเกษตรกรเจ้าขององค์ความรู้**นายอาหามะ ยาเต็ง

ที่อยู่ 66/1หมู่ที่ 6ตำบลตันหยงมัสอำเภอระแงะ จังหวัดนราธิวาส

**3. ความเป็นมา**

 นายอาหามะ ยาเต็ง เป็นเกษตรกรอีกรายหนึ่งของ ตำบลตันหยงมัส ที่หันมาประกอบอาชีพเพาะพันธุ์ยางพาราชำถุงเพื่อจำหน่ายซึ่งแต่เดิม ได้ประกอบอาชีพทำสวนผลไม้แต่ประสบปัญหาผลผลิตล้นตลาด และราคาตกต่ำจึงหันมาทำอาชีพเพาะพันธุ์ยางพารา เป็นอาชีพเสริมเมื่อปี 2558 โดยเริ่มทำให้ปริมาณน้อยไปก่อนเพราะยังไม่มีความชำนาญและการเพาะพันธุ์ยางต้องใช้เงินทุนมากจึงคิดหาวิธีลดต้นทุนในการผลิตโดยการใช้แรงงานในครอบครัวเพื่อลดภาระในการาจ้างแรงงานและการผลิตก็ได้คุณภาพมากกว่าจ้างแรงงานผลก็คือสามารถจำหน่ายพันธุ์ยางได้ราคาดีขึ้นเรื่อยๆ ประกอบกับตลาดยางเริ่มขยายตัวมีความต้องการจากผู้ซื้อมากขึ้น ปี 2559 นายอาหามะ จึงหันมาทำเป็นอาชีพหลัก และได้ศึกษาหาความรู้เพิ่มเติมและได้พบปะพูดคุยกับผู้ผลิต ทั้งรายย่อย และรายใหญ่ใน ตำบลตันหยงมัส เพื่อกำหนดแนวทางในการผลิตซึ่งผลจากการ พบปะผู้ผลิตคาดว่าในอนาคตจะมีการรวมกลุ่มของผู้ผลิตใน ตำบลตันหยงมัส ซึ่งจะเป็นผลดีต่อผู้ผลิตเพราะสามารถกำหนดราคาเองได้และได้รับรู้ความเคลื่อนไหวของตลาดเพื่อจะได้กำหนดจำนวนต้นยางไม้เพียงพอกับความต้องการของตลาด

**4.วิธีการดำเนินงาน / เครื่องมือ**

เนื่องจากการเพาะพันธุ์ยางต้องทำทั้งปี เดือน กรกฎาคม ก็เริ่มได้ที่เตรียมแปลงสำหรับปลูกเมล็ดยางหลังจากนั้นให้มีการให้น้ำและปุ๋ย เมื่อต้นยางมีขนาดเหมาะกับการติดตา เดือน มกราคม ก็เริ่มติดตาโดยใช้กิ่งตาแม่พันธุ์จากศูนย์หรือต้นแม่พันธุ์ที่เกษตรกรปลูกไว้เอง เมื่อได้เวลาตามที่กำหนดเดือน มีนาคม ถอนต้นยางที่ติดตาแล้วมาปักชำลงถุงที่เตรียมไว้รดน้ำใส่ปุ๋ย และฉีดพ่นยาและปุ๋ยทางใบซึ่งรายละเอียดและระยะเวลาในการผลิตอาจขึ้นอยู่กับความพร้อมของผู้ผลิตหรือตามสภาวะอากาศหรือความต้องการของตลาด เดือนเมษายน ก็เริ่มจำหน่ายต้นยางได้

**5.ปัจจัยที่ทำให้เกิดความสำเร็จ**

1. มีการติดต่อสื่อสารกันระหว่างผู้ผลิตเพื่อกำหนดปริมาณและราคาของต้นยาง
2. มีการศึกษาเกี่ยวกับการดูแลรักษาต้นยางให้มีคุณภาพ
3. มีการให้ความรู้กับผู้ซื้อปลูกแนะนำวิธีการ ปลูกและการดูแลรักษาต้นยาง
4. มีการเผยแพร่ข่าวสารแหล่งผลิตไปยังตลาดต่างจังหวัด และประเทศเพื่อนบ้าน
5. มีการรักษาคุณภาพของต้นยาง ไม่ขายต้นยางที่มีตำหนิ หรือปลอมปนสายพันธุ์

มีความซื่อสัตย์กับผู้ซื้อไม่คดโกงหรือสร้างความเดือดร้อนให้ผู้ซื้อ

.........................................